Diari Oficial de la Generalitat Valenciana


Sumari del DOGV 6940, del 10-01-2013 (2013/37)

Informació i participació pública per a l'aprovació del document «Plans per a la millora de la qualitat de l'aire de l'aglomeració ES1016: l'Horta (València i entorn metropolità)».
------------------------------------------------------------------------------------------------------------------------------------------------------------------------------------

### Dades del document

Número de DOGV
:   6940

Data del DOGV
:   10-01-2013

Secció del DOGV
:   V. ANUNCIS - C) ALTRES ASSUMPTES

Número del document
:   2013/37


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Informació i participació pública per a l'aprovació del document «Plans per a la millora de la qualitat de l'aire de l'aglomeració ES1016: l'Horta (València i entorn metropolità)». [2013/37]  
El document «Plans per a la millora de la qualitat de l'aire de l'aglomeració ES1016: l'Horta (València i entorn metropolità)» es du a terme com a resposta a les exigències que la normativa relativa a la gestió i avaluació de la qualitat de l'aire ambient establix davant de determinades situacions.   
Per la seua banda, la Llei 34/2007, de 15 de novembre, de Qualitat de l'Aire i Protecció de l'Atmosfera, establix en l'article 16, relatiu a plans i programes per a la protecció de l'atmosfera i per a minimitzar els efectes negatius de la contaminació atmosfèrica, establix que «els municipis amb població superior a 100.000 habitants i les aglomeracions, en els terminis reglamentàriament establits, adoptaran plans i programes per al compliment i millora dels objectius de qualitat de l'aire, en el marc de la legislació sobre seguretat viària i de la planificació autonòmica. Per a l'elaboració d'estos plans i programes s'haurà de tindre en compte els plans de protecció de l'atmosfera de les respectives comunitats autònomes».  
En este sentit, el Reial Decret 102/2011, de 28 de gener, relatiu a la millora de la qualitat de l'aire, en l'article 24.6 establix que les entitats locals, en l'àmbit de les seues competències, quan corresponga segons el que preveu l'article 16 de la Llei 34/2007 (plans i programes per a la protecció de l'atmosfera i per a minimitzar els efectes negatius de la contaminació atmosfèrica), podran elaborar els seus propis plans, que tindran en compte els de les respectives comunitats autònomes, els nacionals i, en la mesura que siga possible, s'ajustaran al contingut de la secció A de l'annex IV de l'esmentada llei.  
De conformitat amb el que disposa la Llei 11/2008, de 3 de juliol, de Participació Ciutadana de la Comunitat Valenciana, i amb la finalitat d'informar la ciutadania les iniciatives d'actuació pública, amb l'objecte d'impulsar la seua participació en els assumptes públics, s'informa que el document «Plans per a la Millora de la Qualitat de l'Aire de l'Aglomeració ES1016: l'Horta (València i entorn metropolità)» que tindrà com a objecte coordinar les actuacions de les administracions públiques (Generalitat Valenciana i Ajuntament de València) en les seues accions per a la millora de la qualitat de l'aire, podrà ser consultat durant un període de 30 dies hàbils a partir de l'endemà a la publicació d'este anunci en el Diari Oficial de la Comunitat Valenciana, en un accés de la pàgina web d'atmosfera del portal de la Generalitat, a través de l'enllaç següent: en l'apartat «Tauler d'anuncis».  
  
València, 11 de desembre de 2012.- El director general de Qualitat Ambiental: Vicente Tejedo Tormo.